Youth | LAPA Uitgewers
by LAPA Uitgewers on May 16th, 2018 Tweet
Hier is iets wat Luan van skape geleer het: Glo my, as jy op die ingewing van die oomblik 'n skaap by 'n kerkbasaar steel, sal jou lewe nooit weer dieselfde wees nie…
As straf moet Luan op 'n road trip gaan saam met sy eksentrieke fotograaf-ouma wat 'n fotoboek oor windpompe wil publiseer. Straf? Ja, maar jy wil nie weet nie.
Op pad deur die Karoo ontmoet hy vir Lana, wie se pa al die pad van Bloemfontein na Kaapstad met sy fiets ry om geld vir kankernavorsing in te samel. Lana eet nie vleis nie en sy mal is oor boeke. Lana is ook mal oor Luan. So, sonder dat sy dit weet, oortuig Lana vir Luan om 'n skaap te bevry van die kerkbasaar se veiling. Dis net, wel, hy betaal nie vir die skaap nie.
Dinge ruk hand uit: Die skaap raak bekend, die polisie kry snuf in die neus en… Lees maar self wat als op die Karoo se stil agterpaaie kan gebeur.
Danksy al dié drama, leer ken Luan vir die eerste keer sy ouma – daardie hardekwas-predikantsvrou wat al jare lank 'n baie diep geheim saam met haar ronddra.
Hy leer oor ook vir Lana beter ken. Sommer BAIE beter. Maar die belangrikste van als: Hy leer homself ken. Kort voor lank verander 'n vervelige rit deur die Karoo in 'n onvergeetlike avontuur.
Dié tienerboek uit die pen van Jaco Jacobs sal jou anders laat kyk na die lewe, of jy nou elf of 111 is.
Word dadelik deel van Depro Skaap se lewe! https://www.facebook.com/DeproSkaap
Sy is ook op Instagram: @deproskaap
Dinge wat ek nie van skape geweet het nie deur Jaco Jacobs
Jaco Jacobs se Both sides of zero se regte aan Oneworld verkoop
by LAPA Uitgewers on Oct 3rd, 2017 Tweet
LAPA is baie trots om aan te kondig dat Jaco Jacobs se boek Oor 'n motorfiets, 'n zombiefliek en lang getalle wat deur elf gedeel kan word se wêreldwye Engelse regte pas verkoop is aan Oneworld, 'n uitgewery in Brittanje.
Die Engelse titel sal heet 'Both sides of zero'. Die vertaling is deur Kobus Geldenhuys gedoen.
Vroeër vanjaar is die fliek 'Nul is nie niks nie' landswyd in filmteaters uitgereik. Dit is 'n verwerking van hierdie einste boek.
Oneworld is dieselfde uitgewery wat vroeër ook die regte vir Jaco se boek 'n Goeie dag vir boomklim gekoop het.
Oneworld is ook bekend daarvoor dat twee van hulle boeke reeds die Man Booker Prize gewen het.
Oor 'n motorfiets, 'n zombiefliek en lang getalle wat deur elf gedeel kan word is hier te koop.
Hoe lank kan Léa vir Philip met haar vals Kupido.com profiel flous?
by LAPA Uitgewers on Sep 22nd, 2017 Tweet
Léa kan dit nie help nie – die hoofseun, Philip Cronjé, laat haar hart tjoklits klop.
Philip is 'n regte Romeo. Hy het bruin oë, hy is slim en aantreklik… en hy het 'n meisie. Nie dat dit regtig saak maak nie, want Léa weet 'n ou soos Philip sal nie eens twee keer na 'n vaal, vervelige meisie soos sy kyk nie.
Maar dan skep haar beste vriendin, Kaylie, vir haar 'n vals profiel op Kupido.com, 'n kletskamer waar jy veronderstel is om die liefde van jou lewe te ontmoet. Kort voor lank is daar iemand wat met Léa wil gesels – Philip!
Daar is net een probleem: Die meisie op die profiel het rooi hare, sy is 'n bikinimodel in haar vrye tyd, en sy is baie avontuurlustiger as Léa. Hoe lank sal Léa dit regkry om Philip te flous?
'n Snaakse, romantiese debuutroman vir tieners deur 'n opwindende jong, nuwe skrywerstem in Afrikaans!
Kupido.com deur Annabel Allers
Twee nuwe titels in Lize Roux se gewilde Stalmaats-reeks
by LAPA Uitgewers on Jul 10th, 2017 Tweet
Stalmaats 19: Pretrit
Die skoolvakansie is om die draai.
Anri is baie opgewonde toe sy hoor haar beste vriendin van haar vorige ryskool kom kuier. Nadine is ook lief vir perdry – en Anri kan nie wag om haar aan Megan en Karen voor te stel nie.
Hulle gaan die vakansie hope pret by die ryskool hê, met ekstra rylesse en 'n spesiale Paaseier-soektog vir die Peace Shelter se kinders!
Maar dit lyk of Nadine ander planne het, en Anri se vriende by die ryskool is nie so beïndruk daarmee nie …
Dit is boek nommer 19 in hierdie baie gewilde perdereeks, wat handel oor Anri en haar maats se avonture by die Dagbreek-ryskool.
Stalmaats 20: Perdediewe
Anri kan nie wag nie vir die langnaweek wat voorlê nie! Sy en haar gesin gaan lekker in die Kaap kuier. Hulle gaan met die kabelkar tot op Tafelberg ry, die akwarium besoek en hope pret hê.
Boonop stem haar ouers in dat Jacques mag saamkom. Dit beteken hy kan self gaan kyk hoe dit met sy perd, Thunder, en haar vulletjie, Storm, gaan.
Maar dan loop die ryskool waar die twee perde bly, onverwags onder gewetenlose skurke deur – en kort voor lank is Anri-hulle in groot gevaar.
Dit is boek nommer 20 in hierdie baie gewilde perdereeks, wat handel oor Anri en haar maats se avonture by die Dagbreek-ryskool.
Stalmaats 19: Pretrit deur Lize Roux
Stalmaats 20: Perdediewe deur Lize Roux
Vyf kinder- en jeugboeke om vandeesmaand te lees
by LAPA Uitgewers on May 29th, 2017 Tweet
Skaars drie maande terug was Lisa se lewe nog normaal. Hulle was 'n gesin, sy het vriende gehad en sy het geléwe vir ballet. Toe verander alles.
Ná die bom bars, gaan haar ma vir drie maande oorsee, en Lisa moet by haar eksentrieke ouma gaan bly wat pienk tekkies dra en glo in lysies maak. Sy moet probeer aanpas in 'n nuwe skool, waar alles onbekend is; en sy moet probeer vrede maak met wat gebeur het. Lisa is nie seker of sy kans sien vir hierdie nuwe begin nie. 'n Mens kan egter nie 'n "delete-knoppie" druk en al die aaklige dinge in jou lewe uitvee nie. Sy is vasbeslote om nóóit weer te dans nie en sy weier om met haar pa te praat, ná wat daardie vreeslike dag gebeur het. Die enigste ligpunt is Jaco, haar ouma se buurseun met die donker oë. Sal Lisa die moed kan bymekaarskraap om ooit weer alleen op 'n verhoog te stap en die wêreld in die oë te kyk? Om te dans is 'n vars, boeiende debuutroman vir tieners oor die opdraandes én die lekkertes van grootword.
Cowboy Koekemoer van die Klein-Karoo en die Petrolpadda
Doer ver op die horison kom 'n stofstreep oor die vlakte nader. Die stofstreep word 'n stofwolk wat vinnig groei en al hoe groter en groter word. Dit is niemand anders nie as Cowboy Koekemoer van die Klein-Karoo wat op sy getroue kameelperd, Shorty, aangery kom! Dit is 'n verbeeldingryke storie oor die avonture van 'n eg Suid-Afrikaanse cowboy wat die skelms laat les opsê. Wanneer gevaar hom in die gesig staar, is Koekemoer die kalmste cowboy in die hele Klein-Karoo!
Illustreerder: David Theron
Theo bly saam met sy ma, sy broer en sy suster reg langs die biblioteek. Die ander katte stel net belang in kos, kattekwaad en kattemaai. Nie Theo nie, hy hou van lees. In hierdie omnibus verskyn drie lekkerleesstories oor Theo se avonture. In Theo die biblioteekkat is hy die enigste een wat 'n rot ruik toe die aaklige mevrou Zuurpruim al die katte nooi om by haar te kom woon. In Theo en die kattedief is al die katte in Huis Kietziekatzie dol daaroor wanneer Theo vir hulle stories lees, maar op 'n dag verdwyn die katte skielik spoorloos. Waar kan hulle wees? In Theo en die sirkus is daar op 'n dag 'n plakkaat in die biblioteek opgeplak. Alle diere word genooi om by die sirkus aan te sluit. Almal is opgewonde en oefen om toertjies te doen, maar Theo lees iets wat sy snorbaarde laat kriewel …
Zackie en Vincent kan nie wag nie. Hulle gaan vandag pretpark toe! Daar is 'n Groot Wiel, 'n Wilde Wipwa en 'n Spooktrein. Anton, die skool se grootste boelie, is ook by die pretpark. Toe hy vir Vincent begin terg, besluit Zackie om hom 'n les te leer!
Zackie en Vincent is opgewonde. Hulle gaan saam met Zackie se pa kampeer. Die hele naweek lank gaan hulle visvang, voëls kyk en om die kampvuur kuier. Anton en sy pa gaan ook vir die naweek kampeer. Anton is 'n boelie en hy terg graag ander kinders. Gaan hy dit regkry om Zackie en Vincent se naweek te bederf?